PMIndiaData/PMIndiaSum huggingface dataset:
മുന്‍ പ്രധാനമന്ത്രി ചൗധരി ചരണ്‍ സിങ്ങിനു ജന്മദിനത്തില്‍ പ്രധാനമന്ത്രി ആദരാഞ്ജലിയര്‍പ്പിച്ചു

മുന്‍ പ്രധാനമന്ത്രി ചൗധരി ചരണ്‍ സിങ്ങിന് അദ്ദേഹത്തിന്റെ ജന്മദിനത്തില്‍ പ്രധാനമന്ത്രി ശ്രീ. നരേന്ദ്ര മോദി ആദരാഞ്ജലികള്‍ അര്‍പ്പിച്ചു. ‘ജന്മദിനത്തില്‍ ചൗധരി ചരണ്‍ സിങ് ജിയെ ഓര്‍ക്കുന്നു. അങ്ങേയറ്റത്തെ സമര്‍പ്പണത്തോടുകൂടി അദ്ദേഹം രാഷ്ട്രസേവനം ചെയ്തിട്ടുണ്ട്. അദ്ദേഹം ഗ്രാമങ്ങളുടെ വികസനത്തിനായി ശുഷ്‌കാന്തിയോടെ പ്രവര്‍ത്തിക്കുകയും കര്‍ഷകരുടെ അവകാശങ്ങള്‍ ഉയര്‍ത്തിപ്പിടിക്കുകയും ചെയ്തിട്ടുണ്ട്.’, പ്രധാനമന്ത്രി പറഞ്ഞു.
കോവിഡ്- 19നെതിരായ പോരാട്ടത്തിന് പി.എം.കെയേഴ്‌സ് ഫണ്ട് ട്രസ്റ്റ് 3100 കോടി രൂപ അനുവദിച്ചു

കോവിഡ്- 19നെതിരായ പോരാട്ടത്തിന് 3100 കോടി രൂപ അനുവദിക്കാന്‍ പി.എം. കെയേഴ്‌സ് (പ്രധാനമന്ത്രിയുടെ പൗര സഹായവും അടിയന്തര സാഹചര്യങ്ങളിലെ ദുരിതാശ്വാസവും) ഫണ്ട് ട്രസ്റ്റ് തീരുമാനിച്ചു. 3100 കോടിയില്‍ 2000 കോടി രൂപ വെന്റിലേറ്ററുകള്‍ വാങ്ങുന്നതിനും 1000 കോടി രൂപ കുടിയേറ്റ തൊഴിലാളികളുടെ ക്ഷേമത്തിനും 100 കോടി രൂപ പ്രതിരോധ കുത്തിവെപ്പ് വികസിപ്പിച്ചെടുക്കുന്നതിനു സഹായം നല്‍കുന്നതിനും ഉപയോഗിക്കും. 2020 മാര്‍ച്ച് 27ന് രൂപീകരിക്കപ്പെട്ട ട്രസ്റ്റ് ബഹുമാനപ്പെട്ട പ്രധാനമന്ത്രി(അനൗദ്യോഗികം)യുടെ നേതൃത്വത്തിലുള്ളതാണ്. മറ്റ് അനൗദ്യോഗിക അംഗങ്ങള്‍ പ്രതിരോധ മന്ത്രിയും ആഭ്യന്തര മന്ത്രിയും ധനകാര്യ മന്ത്രിയുമാണ്. ഈ പാക്കേജ് പ്രഖ്യാപിച്ച വേളയില്‍ പി.എം. കെയേഴ്‌സിലേക്കു സംഭാവന നല്‍കിയ എല്ലാവരെയും പ്രധാനമന്ത്രി നന്ദി അറിയിച്ചു. എ) 50,000 വെന്റിലേറ്ററുകള്‍ രാജ്യത്താകമാനം കോവിഡ്- 19നെ നേരിടുന്നതിന് അടിസ്ഥാന സൗകര്യം ഒരുക്കുന്നതിനായി 50000 ‘മെയ്ക്ക് ഇന്‍ ഇന്ത്യ’ വെന്റിലേറ്ററുകള്‍ വാങ്ങും. പി.എം. കെയേഴ്‌സില്‍നിന്നുള്ള 2000 കോടി രൂപ ഇതിനായി വിനിയോഗിക്കും. വെന്റിലേറ്ററുകള്‍ മെച്ചപ്പെട്ട കോവിഡ്- 19 ചികില്‍സ ഉറപ്പാക്കുന്നതിനായി എല്ലാ സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ഗവണ്‍മെന്റ് കോവിഡ് ആശുപത്രികള്‍ക്കു നല്‍കും. ബി) കുടിയേറ്റക്കാര്‍ക്കുള്ള ദുരിതാശ്വാസ നടപടികള്‍ കുടിയേറ്റക്കാര്‍ക്കും ദരിദ്രര്‍ക്കുമായി നല്‍കിവരുന്ന ദുരിതാശ്വാസം ശക്തിപ്പെടുത്തുന്നതിനായി പി.എം. കെയേഴ്‌സ് ഫണ്ടില്‍നിന്ന് ആയിരം കോടി രൂപ സംസ്ഥാനങ്ങള്‍ക്കും കേന്ദ്ര ഭരണ പ്രദേശങ്ങള്‍ക്കുമായി നല്‍കും. കുടിയേറ്റക്കാര്‍ക്കു താമസ സൗകര്യം ഒരുക്കുന്നതിനും ഭക്ഷണം തയ്യാറാക്കുന്നതിനും വൈദ്യസഹായം ലഭ്യമാക്കുന്നതിനും യാത്രൗസൗകര്യം ഒരുക്കുന്നതിനും ജില്ലാ കലക്ടമാര്‍, മുനിസിപ്പില്‍ കമ്മീഷണര്‍മാര്‍ എന്നിവര്‍ക്ക് ഉപയോഗപ്പെടുത്താനാണു തുക നല്‍കുക. 2011ലെ സെന്‍സസിന് 50 ശതമാനവും ഇതുവരെയുള്ള കോവിഡ്- 19 ബാധിതരുടെ എണ്ണത്തിന് 40 ശതമാനവും എല്ലാ സംസ്ഥാനങ്ങള്‍ക്കും മിനിമം തുക ഉറപ്പാക്കാനായി തുല്യ പ്രാധാന്യമായി 10 ശതമാനവും വെയ്‌റ്റേജ് കണക്കാക്കിയാണു സംസ്ഥാനങ്ങള്‍ക്കും കേന്ദ്ര ഭരണ പ്രദേശങ്ങള്‍ക്കും വിഹിതം നിശ്ചയിക്കുക. ബന്ധപ്പെട്ട സംസ്ഥാനങ്ങളിലെയും കേന്ദ്രഭരണ പ്രദേശങ്ങളിലെയും ജില്ലാ കലക്ടര്‍, ജില്ലാ മജിസ്‌ട്രേറ്റ്, മുനിസിപ്പില്‍ കമ്മീഷണര്‍ എന്നിവര്‍ക്കു സംസ്ഥാന ദുരിതാശ്വാസ കമ്മീഷണര്‍ വഴിയാണു പണം കൈമാറുക. സി) പ്രതിരോധ കുത്തിവെപ്പു വികസിപ്പിക്കല്‍ കോവിഡ്- 19നെതിരായുള്ള പ്രതിരോധ കുത്തിവെപ്പ് അത്യാവശ്യമാണ്. ഇന്ത്യയിലെ അക്കാദമിക വിദഗ്ധരും സ്റ്റാര്‍ട്ടപ്പുകളും വ്യവസായ ലോകവും ഇതിനായി സജീവമായി രംഗത്തുണ്ട്. കോവിഡ്- 19നെതിരായ കുത്തിവെപ്പു വികസിപ്പിക്കാന്‍ ശ്രമിക്കുന്നവരെ പിന്‍തുണയ്ക്കുന്നതിനായി 100 കോടി രൂപ പി.എം. കെയേഴ്‌സില്‍നിന്ന് അനുവദിക്കും. പ്രിന്‍സിപ്പല്‍ സയന്റിഫിക് അഡൈ്വസറുടെ മേല്‍നോട്ടത്തിലായിരിക്കും തുക ഉപയോഗപ്പെടുത്തുക.
പാര്‍ലമെന്റിന്റെ ശീതകാല സമ്മേളനം തുടങ്ങുന്നതിനു മുന്നോടിയായി പാര്‍ലെമന്റ് ഹൗസിനു പുറത്ത് പ്രധാനമന്ത്രി മാധ്യമങ്ങളോടു നടത്തിയ പ്രസ്താവനയുടെ മലയാളം പരിഭാഷ.

നിങ്ങള്‍ക്കെല്ലാവര്‍ക്കും നമസ്‌കാരം. പാര്‍ലമെന്റിന്റെ ശീതകാല സമ്മേളനം ഇന്ന് ആരംഭിക്കുകയാണ്. ജിഎസ് ടി സംബന്ധിച്ച സുപ്രധാന തീരുമാനത്തിനും അതുവഴി ഒറ്റ രാജ്യം, ഒറ്റ നികുതി എന്ന സ്വപ്‌നം സാക്ഷാല്‍ക്കരിക്കുന്നതിന് പാര്‍ലമെന്റ് നല്‍കിയ വലിയ സംഭാവനയ്ക്കുമാണ് കഴിഞ്ഞ സമ്മേളനം സാക്ഷിയായത് . എല്ലാ കക്ഷികള്‍ക്കും ആ ദിനത്തില്‍ ഞാന്‍ നന്ദി അറിയിച്ചിരുന്നു. രാജ്യത്തിന്റെ വിശാല താല്‍പര്യത്തിനു വേണ്ടി എല്ലാ പാര്‍ട്ടികളും യോജിച്ചു പ്രവര്‍ത്തിക്കുമ്പോള്‍ ഗുണഫലം ഉണ്ടാകും. ഈ സമ്മേളനത്തിലും വിവിധ വിഷയങ്ങളെക്കുറിച്ച് ആരോഗ്യകരമായ സംവാദം ഉണ്ടാകുമെന്നും അത് നല്ല തീരുമാനങ്ങള്‍ക്ക് ഇടയാക്കുമെന്നുമാണ് എന്റെ പ്രതീക്ഷ. തീര്‍ച്ചയായും പാര്‍ട്ടികള്‍ക്ക് അവയുടെ കാഴ്ചപ്പാടുകള്‍ അവതരിപ്പിക്കാം. ജനങ്ങളുടെ നിറവേറ്റപ്പെടേണ്ട ആവശ്യങ്ങളെയും അഭിലാഷങ്ങളെയും കുറിച്ച് നമുക്ക് സംസാരിക്കാം. സ്വാഭാവികമായും സര്‍ക്കാരിന്റെ ചിന്തകളും അതില്‍ പ്രതിഫലിക്കും. എല്ലാ രാഷ്ട്രീയ പാര്‍ട്ടികൡല്‍ നിന്നുമുള്ള മികച്ച സംഭാവനകളോടുകൂടിയ നല്ല, ആരോഗ്യകരമായ സംവാദമാണ് ഞാന്‍ പ്രതീക്ഷിക്കുന്നത്. എല്ലാ രാഷ്ട്രീയ പാര്‍ട്ടികളെയും ചേര്‍ത്തുനിര്‍ത്തി കാര്യങ്ങള്‍ നടത്തിക്കൊണ്ടുപോകാന്‍ സര്‍ക്കാരിന്റെ ഭാഗത്തുനിന്ന് കഴിവിന്റെ പരമാവധി ശ്രമമുണ്ടാകും. ജി എസ് ടിയിലേക്കു പോകുന്നതിനു മുന്നോടിയായി നാം സംസ്ഥാന സര്‍ക്കാരുകളുമായും രാഷ്ട്രീയ പാര്‍ട്ടികളുമായും ചര്‍ച്ചകള്‍ നടത്തിയിരുന്നു. ഈ സമ്മേളനത്തിലും സമാനമായ കൂടിയാലോചനാ പ്രക്രിയ തുടരും. എല്ലാ വിഷയങ്ങളേക്കുറിച്ചും തുറന്ന സംവാദത്തിന് സര്‍ക്കാര്‍ തയ്യാറാണ്. സുപ്രധാനവും ഗുണപരവുമായ തീരുമാനങ്ങള്‍ക്കുള്ള മെച്ചപ്പെട്ട അന്തരീക്ഷം അതുവഴി സൃഷ്ടിക്കുമെന്ന് പ്രതീക്ഷിക്കുകയും ചെയ്യുന്നു.
ഇന്ത്യ-മൊസാംബിക് എയര്‍ സര്‍വീസസ് എഗ്രിമെന്റ് ഒപ്പുവെക്കുന്നതിനു കേന്ദ്ര മന്ത്രിസഭയുടെ അംഗീകാരം

ഇന്ത്യയും മൊസാംബിക്കുമായി എയര്‍ സര്‍വീസസ് എഗ്രിമെന്റ് (എ.എസ്.എ.) ഒപ്പു വെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. നിലവില്‍ ഇന്ത്യയും മൊസാംബിക്കുമായി എ.എസ്.എയില്ല. 2011ലാണ് എ.എസ്.എയ്ക്കു രൂപം നല്‍കാന്‍ ഇരു രാജ്യങ്ങളും തമ്മില്‍ ചര്‍ച്ചകള്‍ ആരംഭിച്ചത്. ധനകാര്യ മന്ത്രാലയവും വിദേശകാര്യ മന്ത്രാലയവും നിയമ, നീതിനിര്‍വഹണ മന്ത്രാലയവും ആയി ആലോചിച്ച ശേഷമാണ് എ.എസ്.എയുടെ കരടുരൂപം തയ്യാറാക്കിയത്. ഇരു രാജ്യങ്ങളിലെയും വിമാനക്കമ്പനികള്‍ക്ക് നിശ്ചിത റൂട്ടുകളില്‍ സര്‍വീസ നടത്താനുള്ള തുല്യാധികാരവും വിപണനം മെച്ചപ്പെടുത്താന്‍ ഓഫീസുകള്‍ ആരംഭിക്കുന്നതിനുള്ള സ്വാതന്ത്ര്യവും എഗ്രിമെന്റില്‍ ഉള്‍പ്പെടുത്തിയിട്ടുണ്ട്.
ജോര്‍ദാന്‍ രാജകീയ കോടതി മുഖ്യന്‍ ഡോ. ഫയസ് തറാവ്‌നെ പ്രധാനമന്ത്രിയെ സന്ദര്‍ശിച്ചു

ജോര്‍ദാന്‍ രാജകീയ കോടതി മുഖ്യന്‍ ഡോ. ഫയസ് തറാവ്‌നെ പ്രധാനമന്ത്രി ശ്രീ. നരേന്ദ്ര മോദിയെ 2017 മാര്‍ച്ച് 10നു വെള്ളിയാഴ്ച സന്ദര്‍ശിച്ചു. ഉഭയകക്ഷിബന്ധവും അതുവഴി അവസരങ്ങളും വര്‍ധിപ്പിക്കാനുള്ള പ്രതിജ്ഞാബദ്ധത ഇരുവരും പങ്കുവെച്ചു. പശ്ചിമേഷ്യയിലെ സ്ഥിതിയും തീവ്രവാദത്തെ നേരിടാന്‍ സമഗ്ര രാജ്യാന്തര പ്രതികരണത്തിന്റെ ആവശ്യകതയും സംബന്ധിച്ച കാഴ്ചപ്പാടുകള്‍ ഇരുവരും വെളിപ്പടുത്തി. ജോര്‍ദാന്‍ രാജാവ് അബ്ദുള്ള രണ്ടാമന്‍ ഇബ്ന്‍ അല്‍ ഹുസൈന്റെ ആശംസകള്‍ പ്രധാനമന്ത്രിക്ക് ഡോ. ഫയസ് തറാവ്‌നെ കൈമാറി.
ഇരട്ട നികുതി ഒഴിവാക്കാന് ഇന്ത്യയും ജപ്പാനും തമ്മിലുള്ള ചട്ടം ഭേദഗതി ചെയ്യും.

ഇരട്ട നികുതി ഒഴിവാക്കാനും നികുതി വെട്ടിപ്പ് തടയാനുമായി 1989 ല് ഇന്ത്യയും ജപ്പാനും തമ്മില് നിലവില് വന്ന ചട്ടം ഭേദഗതി ചെയ്യാന് പ്രധാനമന്ത്രി ശ്രീ.നരേന്ദ്രമോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭായോഗം അംഗീകാരം നല്കി. ബാങ്ക് വിവരങ്ങളും, നികുതി സംബന്ധിച്ച വിവരങ്ങളും പരസ്പരം കൈമാറാന് ധാരണപത്രം വ്യവസ്ഥ ചെയ്യുന്നു.
യശഃശരീരനായ ശ്രീ. കേദാര്‍നാഥ് സാഹ്നിയെക്കുറിച്ചുള്ള പുസ്തകം പ്രധാനമന്ത്രി പ്രകാശിപ്പിച്ചു

യശഃശരീരനായ ശ്രീ. കേദാര്‍നാഥ് സാഹ്നിയുടെ ജീവിതത്തെക്കുറിച്ചുള്ള പുസ്തകം പ്രധാനമന്ത്രി ശ്രീ. നരേന്ദ്ര മോദി പ്രകാശിപ്പിച്ചു. ചടങ്ങില്‍ സംസാരിക്കവേ, ശ്രീ. സാഹ്നിയുടെ ജീവിതത്തിലുണ്ടായ ചില സംഭവങ്ങള്‍ പ്രധാനമന്ത്രി അനുസ്മരിച്ചു. സമൂഹത്തിലും പൊതുരംഗത്തും ധാര്‍മിക മൂല്യങ്ങള്‍ കുറഞ്ഞുവരുന്നതില്‍ ആശങ്ക രേഖപ്പെടുത്തിയ പ്രധാനമന്ത്രി, അഴിമതിയും കള്ളപ്പണവും അംഗീകരിക്കാന്‍ കഴിയില്ലെന്നു വ്യക്തമാക്കി. രാഷ്ട്രത്തിന്റെ ഭാവിയെക്കുറിച്ചു ചിന്തിക്കാന്‍ തയ്യാറാകണമെന്നും അഴിമതിയുടെ കാര്യത്തില്‍ ഒരു വിട്ടുവീഴ്ചയ്ക്കും തയ്യാറാകരുതെന്നും അദ്ദേഹം അഭ്യര്‍ഥിച്ചു.
ന്യൂഡെല്‍ഹി ദ്വാരകയില്‍ എക്‌സിബിഷന്‍-കം-കണ്‍വെന്‍ഷന്‍ സെന്റര്‍ വികസിപ്പിക്കുന്നതിനു മന്ത്രിസഭ അനുമതി നല്‍കി

വികസന നയ, പ്രോത്സാഹന വകുപ്പിന്റെ താഴെപ്പറയുന്ന നിര്‍ദേശങ്ങള്‍ക്കു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അംഗീകാരം നല്‍കി. (എ) 2025 ആകുമ്പോഴേക്കും ദ്വാരകയില്‍ 25,703 കോടി രൂപ പ്രതീക്ഷിത ചെലവില്‍ ദ്വാരകയില്‍ പൊതു-സ്വകാര്യ പങ്കാളിത്ത രീതിയിലും അല്ലാതെയുമായി എക്‌സിബിഷന്‍, കണ്‍വെന്‍ഷന്‍ കേന്ദ്രങ്ങള്‍, വേദി, ഗതാഗത സംവിധാനം, മെട്രോ-ദേശീയപാത കണക്റ്റിവിറ്റി, ഹോട്ടലുകള്‍, ഓഫീസ്, ചില്ലറവില്‍പനകേന്ദ്രങ്ങള്‍ എന്നിവയോടുകൂടിയ എക്‌സിബിഷന്‍-കം-കണ്‍വെന്‍ഷന്‍ കേന്ദ്രവും അനുബന്ധ സൗകര്യങ്ങളും. (ബി) പദ്ധതി നടപ്പാക്കുന്നതിനായി വ്യവസായ നയം, പ്രോത്സാഹനം വകുപ്പ് മുഖാന്തിരം ഗവണ്‍മെന്റിന് നൂറു ശതമാനം ഓഹരിയുള്ള പ്രത്യേകോദ്ദേശ്യ സംവിധാന(എസ്.പി.വി.)മായി പുതിയ ഗവണ്‍മെന്റ് കമ്പനി രൂപീകരിക്കും. മൂന്നു വര്‍ഷത്തേക്ക് ഓഹരിത്തുകയിനത്തില്‍ കേന്ദ്ര ഗവണ്‍മെന്റ് 2037.30 കോടി രൂപ ബജറ്റ് വിഹിതം അനുവദിക്കും. (സി) ഗവണ്‍മെന്റ് ജാമ്യം നില്‍ക്കുന്ന വായ്പയിലൂടെ 1,381 കോടി രൂപയും ഗവണ്‍മെന്റ് ഭൂമിയില്‍നിന്നും അതോടൊപ്പം എസ്.പി.വി. വാര്‍ഷിക പദ്ധതി വരുമാനത്തില്‍നിന്നുമായി 4,000 കോടി രൂപയും കണ്ടെത്തും. (ഡി) ആദ്യത്തെ പത്തു വര്‍ഷത്തേക്ക് ആഭ്യന്തര വരുമാനത്തിന്റെ ഒരു ശതമാനം തുക, ഒരു വര്‍ഷത്തേക്കു കുറഞ്ഞത് അഞ്ചു കോടി രൂപയും പരമാവധി പത്തു കോടി രൂപയുമെന്ന പരിധിക്കു വിധേയമായി, വാര്‍ഷിക ഫീസ് പ്രകാരം ഡി.എം.ഐ.സി.ഡി.സി. ആയിരിക്കും വിജ്ഞാന പങ്കാളി. (ഇ) വിശദമായ പ്രതീക്ഷിത ചെലവ്, പദ്ധതിയുടെ വിവിധ ഘടകങ്ങള്‍ നിര്‍ണയിക്കല്‍, പദ്ധതി ഘട്ടങ്ങളായി തിരിക്കല്‍, സാധ്യതകളില്‍ മാറ്റം വരുത്തല്‍ തുടങ്ങിയ കാര്യങ്ങള്‍ അംഗീകൃത ഫണ്ട് പരിധിക്കുള്ളില്‍ നിന്നുകൊണ്ടു തീരുമാനിക്കാനുള്ള അധികാരം എസ്.പി.വി. ബോര്‍ഡിന് ഉണ്ടായിരിക്കും. വായ്പയിലൂടെയും മറ്റുമായി ഫണ്ട് കണ്ടെത്താനുള്ള അധികാരവും എസ്.പി.വിക്കു നല്‍കും. എക്‌സിബിഷന്‍ കം കണ്‍വെന്‍ഷന്‍ സെന്ററിന്റെ ആദ്യഘട്ടം 2019 ഡിസംബറില്‍ ഉദ്ഘാടനം ചെയ്യാനാണു പദ്ധതി. ഇതു പൊതുസ്വകാര്യപങ്കാളിത്ത പദ്ധതി അല്ലാതെയാണു നടപ്പാക്കുക. രണ്ടാം ഘട്ടം 2025 ആകുമ്പോഴേക്കും പൂര്‍ത്തിയാക്കും. ഹോട്ടലുകളും ചില്ലറവില്‍പനകേന്ദ്രവും ഓഫീസുകളും ഉള്‍പ്പെടുന്ന ഈ പദ്ധതി പൊതുസ്വകാര്യപങ്കാളിത്ത രീതിയിലായിരിക്കും നടപ്പാക്കുക. പദ്ധതി പൂര്‍ത്തിയായാല്‍ നൂറിലേറെ വന്‍കിട രാജ്യാന്തര, ആഭ്യന്തര പ്രദര്‍ശനങ്ങള്‍ക്കു പ്രതിവര്‍ഷം വേദിയാകുമെന്നാണു പ്രതീക്ഷിക്കപ്പെടുന്നത്. ആദ്യഘട്ടം പൂര്‍ത്തായാകുമ്പോഴേക്കും ഒരു കോടി പേരും രണ്ടാം ഘട്ടം പൂര്‍ത്തിയാകുമ്പോഴേക്കും 2.3 കോടി പേരും സന്ദര്‍ശകരായി പ്രതിവര്‍ഷം എത്തുമെന്നാണു കണക്ക്. പദ്ധതിയിലൂടെ അഞ്ചു ലക്ഷം തൊഴിലവസരങ്ങള്‍ സൃഷ്ടിക്കപ്പെടുമെന്നും കണക്കാക്കപ്പെടുന്നു.
പ്രധാനമന്ത്രി ചൊവ്വാഴ്ച ഹിമാചല്‍ പ്രദേശ് സന്ദര്‍ശിക്കും

പ്രധാനമന്ത്രി ശ്രീ. നരേന്ദ്ര മോദി ചൊവ്വാഴ്ച ഹിമാചല്‍ പ്രദേശ് സന്ദര്‍ശിക്കും. ബിലാസ്പൂരില്‍ ഓള്‍ ഇന്ത്യ ഇന്‍സ്റ്റിറ്റ്യൂട്ട് ഓഫ് മെഡിക്കല്‍ സയന്‍സസിന് അദ്ദേഹം തറക്കല്ലിടും. ഉദ്ദേശം 1350 കോടി രൂപ ചെലവില്‍ നിര്‍മിക്കുന്ന 750 കിടക്കകളോടുകൂടിയ ആശുപത്രിയാണിത്. ചികില്‍സയ്ക്കു പുറമേ ബിരുദ, ബിരുദാനന്തര വൈദ്യപഠനത്തിനും നഴ്‌സിങ് പഠനത്തിനും ഇവിടെ സൗകര്യമുണ്ടാകും. ഉനയില്‍ ഇന്ത്യന്‍ ഇന്‍സ്റ്റിറ്റ്യൂട്ട് ഓഫ് ഇന്‍ഫര്‍മേഷന്‍ ടെക്‌നോളജിക്കു പ്രധാനമന്ത്രി തറക്കല്ലിടും. കാംഗ്രയിലെ കാന്ദ്രോദിയില്‍ സ്റ്റീല്‍ അതോറിറ്റി ഓഫ് ഇന്ത്യ ലിമിറ്റഡിന്റെ ഉരുക്കു സംസ്‌കരണ കേന്ദ്രത്തിന്റെ ഉദ്ഘാടനവും ശ്രീ. നരേന്ദ്ര മോദി നിര്‍വഹിക്കും. തുടര്‍ന്ന്, അദ്ദേഹം പൊതുയോഗത്തില്‍ പ്രസംഗിക്കും.
ദേശീയ കമ്പനി നിയമ അപ്പലേറ്റ് ട്രൈബ്യൂണലില്‍ അധിക തസ്തികകള്‍ സൃഷ്ടിക്കുന്നതിന് കേന്ദ്ര മന്ത്രിസഭയുടെ അംഗീകാരം

ദേശീയ കമ്പനി നിയമ അപ്പലേറ്റ് ട്രൈബ്യൂണലില്‍ (എന്‍.സി.എല്‍.ടി)മൂന്ന് ജുഡീഷ്യല്‍ അംഗങ്ങളുടെയും മൂന്ന് സാങ്കേതിക അംഗങ്ങളുടെയും തസ്തികകള്‍ അധികമായി സൃഷ്ടിക്കുന്നതിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. പേ ലെവല്‍ 17 (2,25000 രൂപ ഫിക്‌സഡ്)ലാണ് തസ്തികകള്‍ സൃഷ്ടിക്കുക. അനുവദിക്കപ്പെട്ട മറ്റ് അലവന്‍സുകളും ലഭിക്കും. ഇതു വഴി പ്രതിവര്‍ഷം മൊത്തം 2,2782096 രൂപയുടെ (രണ്ടു കോടി 27 ലക്ഷത്തി എണ്‍പത്തി രണ്ടായിരത്തി തൊണ്ണൂറ്റിയാറ് രൂപ) സാമ്പത്തിക ബാധ്യതയാണ് ഗവണ്‍മെന്റിനുണ്ടാകുക. 2017 ലെ ധനകാര്യ നിയമം, കമ്പനി നിയമം, 2016 ലെ ഇന്‍സോള്‍വന്‍സി ആന്റ് ബാങ്ക്‌റപ്റ്റന്‍സി നിയമം എന്നിവ ദേശീയ ട്രിബ്യൂണലിന് നല്‍കിയിരിക്കുന്ന അനുശാസനങ്ങള്‍ പാലിക്കാനും, നിശ്ചിത സമയ പരിധിക്കുള്ളില്‍ കേസുകള്‍ തീര്‍പ്പാക്കാനും സഹായിക്കും.
പ്രധാനമന്ത്രി ആവാസ് യോജനയുടെ ഗുണഭോക്താവിന് പ്രധാനമന്ത്രി മോദി കത്തെഴുതി; ഒരു നല്ല നാളെയുടെ അടിത്തറയാണ് ഒരു ഉറപ്പുള്ള  വീടെന്ന് പ്രധാനമന്ത്രി

“വീട് എന്നത് ഇഷ്ടികയും സിമന്റും കൊണ്ടുണ്ടാക്കിയ വെറുമൊരു നിർമ്മിതി മാത്രമല്ല, നമ്മുടെ വികാരങ്ങളും അഭിലാഷങ്ങളും അതിനോട് ബന്ധപ്പെട്ടിരിക്കുന്നു. വീടിന്റെ അതിർത്തി ഭിത്തികൾ നമുക്ക് സുരക്ഷിതത്വം പ്രദാനം ചെയ്യുക മാത്രമല്ല, നല്ലൊരു നാളെയുടെ ആത്മവിശ്വാസം നമ്മിൽ പകരുകയും ചെയ്യുന്നു. പ്രധാനമന്ത്രി ആവാസ് യോജന പ്രകാരം ഒരു ഉറപ്പുള്ള വീട് ലഭിച്ചതിൽ അഭിനന്ദിച്ചുകൊണ്ട് മധ്യപ്രദേശിലെ സാഗർ ജില്ലയിലെ സുധീർ കുമാർ ജെയിനിന് അയച്ച കത്തിൽ പ്രധാനമന്ത്രി നരേന്ദ്ര മോദി കുറിച്ചതാണിത് . സ്വന്തമായി മേൽക്കൂരയും വീടും ലഭിച്ചതിന്റെ സന്തോഷം വിലമതിക്കാനാവാത്തതാണ്, അദ്ദേഹം കൂട്ടിച്ചേർത്തു. പ്രധാനമന്ത്രി ആവാസ് യോജനയിലൂടെ നിങ്ങളുടെ സ്വന്തം വീട് എന്ന സ്വപ്നം യാഥാർത്ഥ്യമായിരിക്കുന്നു, സുധീറിന് അയച്ച കത്തിൽ പ്രധാനമന്ത്രി തുടർന്നു. ഈ നേട്ടത്തിനു ശേഷമുള്ള നിങ്ങളുടെ സംതൃപ്തി കത്തിലെ നിങ്ങളുടെ വാക്കുകളിൽ നിന്ന് എളുപ്പത്തിൽ അനുഭവിക്കാൻ കഴിയും. ഈ വീട് നിങ്ങളുടെ കുടുംബത്തിന്റെ മാന്യമായ ജീവിതത്തിനും നിങ്ങളുടെ രണ്ട് കുട്ടികളുടെ മികച്ച ഭാവിക്കും ഒരു പുതിയ അടിത്തറ പോലെയാണ്. പ്രധാനമന്ത്രി ആവാസ് യോജനയ്ക്ക് കീഴിൽ ഇതുവരെ കോടിക്കണക്കിന് ഗുണഭോക്താക്കൾക്ക് ഉറപ്പുള്ള വീടുകൾ ലഭിച്ചിട്ടുണ്ടെന്നും പ്രധാനമന്ത്രി പറഞ്ഞു. നിർധനരായ എല്ലാ കുടുംബങ്ങൾക്കും വീട് എന്ന ലക്ഷ്യത്തിൽ ഗവണ്മെന്റ് പ്രതിജ്ഞാബദ്ധമാണെന്നും അദ്ദേഹം പറഞ്ഞു. വിവിധ ജനക്ഷേമ പദ്ധതികളിലൂടെ രാജ്യത്തെ ജനങ്ങളുടെ ജീവിതത്തിൽ നല്ല മാറ്റങ്ങൾ കൊണ്ടുവരാൻ ഗവണ്മെന്റ് ആത്മാർത്ഥമായ ശ്രമങ്ങൾ നടത്തുന്നുണ്ടെന്ന് പ്രധാനമന്ത്രി പറഞ്ഞു. ഗുണഭോക്താക്കളുടെ ജീവിതത്തിലെ ഈ അവിസ്മരണീയ നിമിഷങ്ങൾ രാജ്യസേവനത്തിൽ വിശ്രമമില്ലാതെ തുടരെ പ്രവർത്തിക്കാൻ പ്രചോദനവും ഊർജ്ജവും നൽകുന്നുവെന്ന് സുധീറിന് അയച്ച കത്തിൽ പ്രധാനമന്ത്രി മോദി പറഞ്ഞു. പ്രധാനമന്ത്രി ആവാസ് യോജനയ്ക്ക് കീഴിൽ അടുത്തിടെ സുധീറിന് സ്വന്തമായി ഒരു വീട് ലഭിക്കുകയും നന്ദി അറിയിച്ചുകൊണ്ട് അദ്ദേഹം പ്രധാനമന്ത്രി മോദിക്ക് കത്തെഴുതുകയും ചെയ്തിരുന്നു . പ്രധാനമന്ത്രിക്ക് അയച്ച കത്തിൽ പ്രധാനമന്ത്രി ആവാസ് യോജന ഭവനരഹിതരായ പാവപ്പെട്ട കുടുംബങ്ങൾക്കുള്ള അനുഗ്രഹമാണെന്നാണ് സുധീർ വിശേഷിപ്പിച്ചത്. താൻ വാടക വീട്ടിലാണ് താമസിക്കുന്നതെന്നും 6-7 തവണ വീട് മാറിയിട്ടുണ്ടെന്നും സുധീർ എഴുതി. കൂടെക്കൂടെ വീട് മാറുന്നതിന്റെ വേദനയും അദ്ദേഹം പങ്കുവച്ചു.
മലയോര സംസ്ഥാനങ്ങളിലെ വികസനത്തോടുള്ള പൗരന്റെ പ്രതികരണം പ്രധാനമന്ത്രി പങ്കുവെച്ചു

പ്രധാനമന്ത്രിയുടെ ദൃഢനിശ്ചയം ഉയർത്തിക്കാട്ടിക്കൊണ്ട് ഇന്ത്യയിലെ മലയോര സംസ്ഥാനങ്ങളിലെ വികസനത്തോടുള്ള ഒരു പൗരന്റെ പ്രതികരണം പ്രധാനമന്ത്രി ശ്രീ നരേന്ദ്ര മോദി പങ്കുവെച്ചു. മലയോര സംസ്ഥാനങ്ങൾക്ക് വികസനത്തിന്റെ പ്രകാശഗോപുരങ്ങളായി മാറാനുള്ള കഴിവുണ്ടെന്ന് പ്രധാനമന്ത്രി അഭിപ്രായപ്പെട്ടു. ഒരു പൗരന്റെ ട്വീറ്റ് ഉദ്ധരിച്ച് പ്രധാനമന്ത്രി ട്വീറ്റ് ചെയ്തു : “ഞാൻ എപ്പോഴും വിശ്വസിക്കുന്നു "മലയുടെ യുവത്വവും മലയിലെ വെള്ളവും മലകൾക്കായി ഉപയോഗിക്കണം" നമ്മുടെ മലയോര സംസ്ഥാനങ്ങൾക്ക് വികസനത്തിന്റെ പ്രകാശഗോപുരങ്ങളായി മാറാനുള്ള കഴിവുണ്ട്.
ശുചിത്വ പ്രവര്‍ത്തനങ്ങളില്‍ പങ്കാളികളായവരെ പ്രധാനമന്ത്രി അഭിനന്ദിച്ചു

ശുചിത്വവുമായി ബന്ധപ്പെട്ട പ്രവര്‍ത്തനങ്ങളില്‍ പങ്കാളികളായവരെ പ്രധാനമന്ത്രി ശ്രീ.നരേന്ദ്ര മോദി അഭിനന്ദിച്ചു. ശുചിത്വ പ്രവര്‍ത്തനങ്ങളുടെ ചിത്രങ്ങളും വീഡിയോകളും അയക്കാന്‍ പ്രധാനമന്ത്രി പൊതുജനങ്ങളോടാവശ്യപ്പെട്ടു. ‘ഒക്ടോബര്‍ രണ്ടിനോടനുബന്ധിച്ച് ശുചിത്വവുമായി ബന്ധപ്പെട്ട പ്രവര്‍ത്തനങ്ങളില്‍ ഏറെ ആവേശം ഞാന്‍ കാണുന്നുണ്ട്. അതില്‍ പങ്കെടുക്കുന്ന എല്ലാവര്‍ക്കും അഭിനന്ദനങ്ങള്‍. നിങ്ങളുടെ ശുചിത്വവുമായി ബന്ധപ്പെട്ട പ്രവര്‍ത്തനങ്ങളുടെ ചിത്രങ്ങളോ, അല്ലെങ്കില്‍ വീഡിയോയോ ആപ്പില്‍ പങ്കു വെക്കൂ. അവയില്‍ ചിലത് ഞാന്‍ സാമൂഹ്യ മാധ്യമത്തില്‍ പങ്കുവെക്കും’, പ്രധാനമന്ത്രി പറഞ്ഞു.
ഡിജിറ്റല്‍ സമ്പദ്‌വ്യവസ്ഥ വികസിക്കുന്ന പശ്ചാത്തലത്തില്‍ എക്‌സിം ബാങ്ക്, ബ്രിക്‌സ് ഇന്റര്‍ബാങ്ക് കോ-ഓപ്പറേഷന്‍ മെക്കാനിസത്തിനു കീഴില്‍ ഡിസ്ട്രിബ്യൂട്ടഡ് ലെഡ്ജറിലും ബ്ലോക്ക് ചെയിന്‍ ടെക്‌നോളജിയിലും സംയുക്ത ഗവേഷണത്തിനായുള്ള ധാരണാപത്രത്തിനു മന്ത്രിസഭയുടെ അനുമതി

ഡിജിറ്റല്‍ സമ്പദ് വ്യവസ്ഥ വികസിക്കുന്ന സാഹചര്യത്തില്‍ എക്‌സ്‌പോര്‍ട്ട്-ഇംപോര്‍ട്ട് ബാങ്ക് ഓഫ് ഇന്ത്യ(എക്‌സിം ബാങ്ക്), ഡിസ്ട്രിബ്യൂട്ടഡ് ലെഡ്ജറിലും ബ്ലോക്ക് ചെയ്ന്‍ ടെക്‌നോളജിയിലും സംയുക്ത ഗവേഷണത്തിനായി പങ്കാളിത്തവും അംഗത്വവുമുള്ള ബാങ്കുകളായ ബാന്‍കോ നാഷണല്‍ ഡി ദെസെന്‍വോള്‍വിമെന്റോ ഇക്കണോമിക്കോ ഇ സോഷ്യല്‍ (ബ്രസീലിന്റെ ബി.എന്‍.ഡി.ഇ.എസ്.), ചൈന ഡെവലപ്‌മെന്റ് ബാങ്ക് (സി.ഡി.ബി.), സ്റ്റേറ്റ് കോര്‍പറേഷന്‍ ബാങ്ക് ഫോര്‍ ഡെവലപ്‌മെന്റ് ആന്‍ഡ് ഫോറിന്‍ ഇക്കണോമിക് അഫയേഴ്‌സ് (റഷ്യയുടെ വ്‌നെഷെകോനോംബാങ്ക്), ഡെവലപ്‌മെന്റ് ബാങ്ക് ഓഫ് സതേണ്‍ ആഫ്രിക്ക (ഡി.ബി.എസ്.എ.) എന്നിവയുമായി ധാരണാപത്രം ഒപ്പുവെക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം മുന്‍കാല പ്രാബല്യത്തോടെ അംഗീകാരം നല്‍കി. പ്രധാന ഫലം ബ്രിക്‌സ് രാഷ്ട്രങ്ങള്‍ ധനകാര്യ മേഖലയില്‍ നേരിടുന്ന വിവിധ വെല്ലുവിളികള്‍ക്കുള്ള പരിഹാരം ഡിസ്ട്രിബ്യൂട്ടഡ് ലെഡ്ജര്‍/ബ്ലോക്ക് ചെയ്ന്‍ ടെക്‌നോളജിയില്‍ ഉണ്ട്. നടത്തിപ്പിലെ ഫലപ്രാപ്തി വര്‍ധിപ്പിക്കുന്നതിനു ലക്ഷ്യമിട്ടുള്ള അപ്ലിക്കേഷനുകള്‍ക്കു സാധ്യതയുള്ള വിധം, ബന്ധപ്പെട്ട ബിസിനസ് പ്രവര്‍ത്തനങ്ങളിലെ മേഖലകള്‍ തിരിച്ചറിയുന്നതിനായുള്ള സംയുക്ത ഗവേഷണത്തിലൂടെ ഡിസ്ട്രിബ്യൂട്ടഡ് ലെഡ്ജര്‍/ബ്ലോക്ക് ചെയ്ന്‍ ടെക്‌നോളജിയെക്കുറിച്ചുള്ള അറിവ് വര്‍ധിപ്പിക്കാന്‍ ഉദ്ദേശിച്ചുള്ളതാണ് ധാരണാപത്രം. പശ്ചാത്തലം: ഡിജിറ്റല്‍ സമ്പദ്‌വ്യവസ്ഥയുടെ പ്രാധാന്യത്തെക്കുറിച്ചും ആഗോള സാമ്പത്തിക വികസനത്തെ പ്രോല്‍സാഹിപ്പിക്കുന്ന, പുഷ്ടിപ്പെടുന്നതും പരിവര്‍ത്തനാത്മകവും ആയ ഡിജിറ്റല്‍ സമ്പദ്‌വ്യവസ്ഥയെ ബ്രിക്‌സ് രാഷ്ട്രങ്ങള്‍ക്ക് എങ്ങനെ ഉപയോഗപ്പെടുത്താന്‍ സാധിക്കും എന്നതിനെക്കുറിച്ചും ബ്രിക്‌സ് നേതാക്കള്‍ ചൈനയില്‍ വെച്ച് ഒപ്പിട്ട ഡിജിറ്റല്‍ സമ്പദ്‌വ്യവസ്ഥയെ സംബന്ധിച്ച സിയമെന്‍ പ്രഖ്യാപനത്തില്‍ ഉയര്‍ത്തിക്കാട്ടിയിട്ടുണ്ട്. അതു പ്രകാരം, ഡിജിറ്റല്‍ സമ്പദ്‌വ്യവസ്ഥ വികസിച്ചുവരുന്ന സാഹചര്യത്തില്‍, അംഗത്വമുള്ള എല്ലാ ബാങ്കുകളും ഡിസ്ട്രിബ്യൂട്ടഡ് ലെഡ്ജറിലും ബ്ലോക്ക് ചെയ്ന്‍ ടെക്‌നോളജിയിലും സംയുക്ത ഗവേഷണത്തിനായുള്ള ധാരണാപത്രത്തില്‍ ഒപ്പുവെക്കണമെന്നു തീരുമാനിച്ചിരുന്നു.
ഗുജറാത്തിലെ വഡോദരയില്‍ ആരംഭിച്ച ദേശീയ റെയില്‍ ആന്‍ഡ് ട്രാന്‍സ്‌പോര്‍ട്ട് ഇന്‍സ്റ്റിറ്റ്യൂട്ടി(ഡീംഡ് റ്റു ബി യൂനിവേഴ്‌സിറ്റി)ല്‍ വൈസ് ചാന്‍സലര്‍ പദവി സൃഷ്ടിക്കുന്നതിനു മന്ത്രിസഭാ അനുമത

ഗുജറാത്തിലെ വഡോദരയില്‍ ആരംഭിച്ച ദേശീയ റെയില്‍ ആന്‍ഡ് ട്രാന്‍സ്‌പോര്‍ട്ട് ഇന്‍സ്റ്റിറ്റ്യൂട്ടി(എന്‍.ആര്‍.ടി.ഐ.)ല്‍ വൈസ് ചാന്‍സലര്‍ പദവി സൃഷ്ടിക്കുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്രമന്ത്രിസഭാ യോഗം അനുമതി നല്‍കി. വൈസ് ചാന്‍സലറായിരിക്കും സ്ഥാപനത്തിന്റെ മുഖ്യ എക്‌സിക്യൂട്ടീവ് ഓഫീസര്‍. പൊതു മേലധികാരിയായ അദ്ദേഹത്തിനായിരിക്കും സ്ഥാപന നടത്തിപ്പിന്റെ ചുമതല. എല്ലാ തീരുമാനങ്ങളും നടപ്പാക്കാനുള്ള അധികാരവും വൈസ് ചാന്‍സലര്‍ക്കായിരിക്കും. ബി.എസ്‌സി. ട്രാന്‍സ്‌പോര്‍ട്ടേഷന്‍ ടെക്‌നോളജി, ഡി.ബി.എ. ട്രാന്‍സ്‌പോര്‍ട്ട് മാനേജ്‌മെന്റ് എന്നീ കോഴ്‌സുകള്‍ ആരംഭിച്ചുകഴിഞ്ഞു. പൂര്‍ണമായും റെസിഡന്‍ഷ്യല്‍ മാതൃകയിലുള്ള കോഴ്‌സുകളുടെ ആദ്യ ബാച്ചുകള്‍ ആരംഭിച്ചുകഴിഞ്ഞു. ഇന്ത്യയിലെ 20 സംസ്ഥാനങ്ങളില്‍നിന്നായി 103 വിദ്യാര്‍ഥികളാണ് ഉള്ളത്. രാജ്യത്തെ മുന്‍നിര വിദ്യാഭ്യാസ സ്ഥാപനങ്ങളിലേതിനു സമാനമായ പാഠ്യപദ്ധതിയാണ് ഈ കോഴ്‌സുകളുടേത്. മൂന്നു വര്‍ഷത്തെ കോഴ്‌സുകളാണു രണ്ടും. സംയുക്ത ഗവേഷണം, അധ്യാപകരെയും വിദ്യാര്‍ഥികളെയും കൈമാറല്‍ എന്നീ മേഖലകളില്‍ രാജ്യാന്തര തലത്തിലുള്ള പ്രധാന വിദ്യാഭ്യാസ സ്ഥാപനങ്ങളുമായി സഹകരിക്കാനുള്ള സാധ്യതകള്‍ എന്‍.ആര്‍.ടി.ഐ. തേടുന്നുണ്ട്. അമേരിക്കയിലെ കോര്‍ണല്‍ സര്‍വകലാശാല, ബെര്‍ക്ക്‌ലിയിലെ കാലിഫോര്‍ണിയ സര്‍വകലാശാല, മോസ്‌കോയിലെ എം.ഐ.ഐ.ടി., റഷ്യയിലെ സെന്റ് പീറ്റേഴ്‌സ്ബര്‍ഗ് ഗതാഗത സര്‍വകലാശാല എന്നിവയുമായി കരാര്‍ ഒപ്പുവെച്ചുകഴിഞ്ഞു.
ഒഡീഷയിലെ പട്ടികജാതി ലിസ്റ്റില്‍ മാറ്റം വരുത്തുന്നതിനും പോണ്ടിച്ചേരിയുടെ പേര് പുതുച്ചേരിയാക്കുന്നതിനുമുള്ള നിയമ ഭേദഗതികള്‍ക്ക് മന്ത്രിസഭയുടെ അംഗീകാര

ഒഡീഷയിലെ പട്ടികജാതി ലിസ്റ്റില്‍ മാറ്റം വരുത്തുന്നതിനുള്ള 1950ലെ ഭരണഘടനാ ഉത്തരവ്(പട്ടികജാതി) ഭേദഗതിക്കും, കേന്ദ്ര ഭരണപ്രദേശമായ പോണ്ടിച്ചേരിയുടെ പേര് പുതുച്ചേരി എന്നാക്കുന്നതിനുള്ള 1964ലെ ഭരണഘടന (പോണ്ടിച്ചേരി) പട്ടിക ജാതി ഉത്തരവ് ഭേദഗതിക്കും പ്രധാനമന്ത്രി ശ്രീ നരേന്ദ്രമോദിയുടെ അദ്ധ്യക്ഷതയില്‍ ചേര്‍ന്ന കേന്ദ്ര മന്ത്രിസഭായോഗം അംഗീകാരം നല്‍കി. ഈ ഭേദഗതികള്‍ ഉള്‍ക്കൊള്ളുന്ന ഭരണഘടനാ ഉത്തരവുകള്‍(പട്ടികജാതി) ഭേദഗതി-2017 ബില്ല് പാര്‍ലമെന്റില്‍ അവതരിപ്പിക്കാനും തീരുമാനിച്ചു. അംഗീകരിച്ച രൂപമാറ്റങ്ങളുടെ അടിസ്ഥാനത്തില്‍ സുല്‍ഗിരി, സ്വല്‍ഗിരി ജാതികള്‍ ഒഡീഷയുടെ പട്ടികജാതി പട്ടികയിലെ ക്രമ നമ്പര്‍ 79ല്‍ വരുന്ന സബക്കിയ ജാതിക്ക് തുല്യമായി പട്ടികജാതി പട്ടികയില്‍ ഉള്‍പ്പെടുത്താമെന്ന നിര്‍ദ്ദേശിക്കുന്നു. 2006 ഒക്‌ടോബര്‍ 1ന് പാസാക്കിയ പോണ്ടിച്ചേരി (പുനര്‍നാമകരണ) നിയമത്തിലൂടെ കേന്ദ്ര ഭരണപ്രദേശമായ പോണ്ടിച്ചേരിയുടെ പേര് പുതുച്ചേരിയെന്ന് മാറ്റിയിരുന്നു. അതിന്റെ അടിസ്ഥാനത്തില്‍ ഭരണഘടനയിലെ പട്ടികജാതി പട്ടികയില്‍ ഈ മാറ്റം കൊണ്ടുവരാനായി ഒരു ഭേദഗതി അനിവാര്യമായിരുന്നു. പട്ടിക ജാതി-വര്‍ഗ്ഗ പട്ടികപുതുക്കുന്നതിനുള്ള നടപടിക്രമങ്ങള്‍ക്ക് ഗവണ്‍മെന്റ് 1999ല്‍ അംഗീകാരം നല്‍കുകയും 2002 ജൂണില്‍ ഭേദഗതി വരുത്തുകയും ചെയ്തിരുന്നു. ഈ നടപടിക്രമങ്ങളുടെ അടിസ്ഥാനത്തില്‍ ഭരണഘടനയില്‍ ആവശ്യമായ ഭേദഗതി വരുത്തുന്നതിന് ബന്ധപ്പെട്ട സംസ്ഥാന ഗവണ്‍മെന്റുകളുടേയോ കേന്ദ്ര ഭരണപ്രദേശങ്ങളുടെയോ നിര്‍ദ്ദേശവും ഒപ്പം രജിസ്റ്റാര്‍ ജനറല്‍ ഓഫ് ഇന്ത്യയുടെയും ദേശീയ പട്ടിക ജാതി കമ്മിഷന്റെയും അനുമതിയും ആവശ്യമാണ്. ഭരണഘടനയുടെ 341-ാം അനുച്ഛേദ പ്രകാരമുള്ള പട്ടികജാതി പട്ടികയില്‍പ്പെട്ടിട്ടുള്ള വിഭാഗങ്ങള്‍ക്ക് ഇന്ത്യന്‍ ഭരണഘടന ചില ആനുകൂല്യങ്ങളും പ്രത്യേക അവകാശങ്ങളും അനുവദിച്ച് നല്‍കിയിട്ടുണ്ട്. ആദ്യമായി സംസ്ഥാനമോ കേന്ദ്ര ഭരണപ്രദേശമോ ആയി ബന്ധപ്പെട്ട പട്ടികജാതി പട്ടിക ബന്ധപ്പെട്ട സംസ്ഥാന ഗവണ്‍മെന്റുകളുമായി ആലോചിച്ച് രാഷ്ട്രപതി ഉത്തരവായി ഇറക്കും. അതിനുശേഷം ഏതെങ്കിലും വിഭാഗങ്ങളെ പട്ടികയില്‍ ഉള്‍പ്പെടുത്തുന്നതും പുറത്താക്കുന്നതും ഭരണഘടനയുടെ 341-ാം അനുച്‌ഛേദം രണ്ടാം ഉപഖണ്ഡപ്രകാരം പാര്‍ലമെന്റില്‍ നിയമം കൊണ്ടുവന്നു മാത്രമേ കഴിയുകയുള്ളു. 1950 നും 1978 നും ഇടയ്ക്ക് പല സംസ്ഥാനങ്ങള്‍ക്കും കേന്ദ്രഭരണ പ്രദേശങ്ങള്‍ക്കുമായി പട്ടികജാതി പട്ടികയുമായി ബന്ധപ്പെട്ട് ഇത്തരത്തിലുള്ള രാഷ്ട്രപതിയുടെ ആറു ഉത്തരവുകള്‍ ഇറങ്ങിയിട്ടുണ്ട്. ഭരണഘടനയുടെ 341-ാംഅനുച്ഛേദം രണ്ടാം ഉപഖണ്ഡപ്രകാരം പാര്‍ലമെന്റില്‍ നിയമം കൊണ്ടുവന്ന് 1956നും 2016നും ഇടയ്ക്ക് ഈ ഉത്തരവുകള്‍ പലതും ഭേദഗതി ചെയ്തിട്ടുമുണ്ട്. ഈ ബില്ലുകള്‍ നിയമമായിക്കഴിഞ്ഞാല്‍ പട്ടികജാതി പട്ടികയില്‍ ഉള്‍പ്പെടുത്തുന്ന സമുദായങ്ങള്‍ക്ക് പട്ടികജാതി വിഭാഗങ്ങള്‍ക്ക് നിലവിലെ പദ്ധതികള്‍ പ്രകാരമുള്ള ആനുകൂല്യങ്ങള്‍ക്ക് അര്‍ഹതയുണ്ടായിരിക്കും. പോസ്റ്റ് മെട്രിക്ക് സ്‌കോളര്‍ഷിപ്പ്, നാഷണല്‍ ഓവര്‍സീസ് സ്‌കോളര്‍ഷിപ്പ്, രാജീവ്ഗാന്ധി നാഷണല്‍ ഫെലോഷിപ്പ്, ഏറ്റവും മികച്ച വിദ്യാഭ്യാസ സൗകര്യം, ദേശീയ പട്ടികജാതി ഫൈനാന്‍സ് ആന്റ് ഡെവലപ്പ്‌മെന്റ് കോര്‍പ്പറേഷനില്‍ നിന്ന് സൗജന്യനിരക്കിലുള്ള വായ്പ, പട്ടിക ജാതി ആണ്‍കുട്ടികള്‍ക്കും പെണ്‍കുട്ടികള്‍ക്കും ഹോസ്റ്റല്‍ സൗകര്യം തുടങ്ങിയവയാണ് നിലവിലെ ചില പ്രധാനപ്പെട്ട ആനുകൂല്യങ്ങള്‍. ഇവയോടൊപ്പം വിദ്യാഭ്യാസ സ്ഥാപനങ്ങളില്‍ പ്രവേശനം തേടുന്നതിന് സംവരണത്തിനും അവര്‍ക്ക് അര്‍ഹതയുണ്ടാകും.
എച്ച്.എം.റ്റി. ലിമിറ്റഡിന്റെ ട്രാക്റ്റര്‍ ഡിവിഷന്‍ അടച്ചു പൂട്ടുന്നതിനുള്ള ധനസഹായം അനുവദിച്ചു

എച്ച്.എം.റ്റി. ലിമിറ്റഡിലെ ജീവനക്കാരുടെ ശമ്പള / വേതന കുടിശ്ശിക നല്‍കുന്നതിലേയ്ക്കുള്ള ബജറ്റ് സഹായത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്‍ ചേര്‍ന്ന കേന്ദ്ര മന്ത്രിസഭാ യോഗം അനുമതി നല്‍കി. 2007 ലെ ശമ്പള സ്‌കെയിലിന്റെ നിരക്കില്‍ ആകര്‍ഷകമായ സ്വയം വിരമിക്കല്‍ പദ്ധതി ഏര്‍പ്പെടുത്തിക്കൊണ്ട് എച്ച്.എം.റ്റി. ട്രാക്റ്റര്‍ ഡിവിഷന്‍ അടച്ചു പൂട്ടുന്നതിനും അനുവാദം നല്‍കി. ജീവനക്കാര്‍ക്കുള്ള വേതന കുടിശ്ശിക, ട്രാക്റ്റര്‍ ഡിവിഷന്റെ വായ്പാ ബാദ്ധ്യതകള്‍ തീര്‍പ്പാക്കല്‍ എന്നീ ഇനങ്ങളില്‍ മൊത്തം 718.72 കോടി രൂപയുടെ സാമ്പത്തിക ബാദ്ധ്യതയുണ്ടാകും. എച്ച്.എം.റ്റി. യുടെ കൊച്ചിയിലും ബാംഗ്ലൂരിലുമുള്ള ഭൂമിയുടെ തിരഞ്ഞെടുത്ത ചെറു ഭാഗങ്ങള്‍ വിശാലമായ പൊതു താല്‍പര്യത്തിന്റെ അടിസ്ഥാനത്തില്‍ വ്യത്യസ്ത ഗവണ്‍മെന്റ് സ്ഥാപനങ്ങള്‍ക്ക് കൈമാറുന്നതിനും മന്ത്രിസഭ അനുമതി നല്‍കി.
ബ്രിക്‌സ് രാജ്യങ്ങള്‍ഒപ്പുവച്ച ധാരണാപത്രത്തിന്റെ പട്ടിക

1 ബ്രിക്‌സ് കാര്‍ഷിക ഗവേഷണ പ്ലാറ്റ്‌ഫോം സ്ഥാപിക്കാനുള്ള ധാരണാപത്രം ഇന്ത്യ : ശ്രീമതി. സുഷമാ സ്വരാജ്, വിദേശകാര്യ മന്ത്രി ചൈന : ശ്രീ. വാംഗ് യി, ചൈനീസ് വിദേശകാര്യമന്ത്രി ദക്ഷിണാഫ്രിക്ക : ശ്രീ. മൈത്തേ എന്‍കോണാ – മഷാബെനെ, അന്താരാഷ്ട്ര സഹകരണമന്ത്രി ബ്രസീല്‍: ശ്രീ. ബ്ലയ്‌റോ മാഗ്ഗി, കൃഷി മന്ത്രി റഷ്യ : ശ്രീ. യെവ്ഗനി ഗ്രോമികോ, കൃഷി ഉപമന്ത്രി 2 നയതന്ത്ര അക്കാദമികളുടെ പരസ്പര സഹകരണത്തിനുള്ള ധാരണാപത്രം ഇന്ത്യ : ശ്രീ. എസ്. ജയ്ശങ്കര്‍, വിദേശകാര്യ സെക്രട്ടറി ചൈന : ശ്രീ. ലീ ബൗദോന്‍, ചൈനീസ് വിദേശകാര്യ ഉപമന്ത്രിയും ചൈനീസ് ബ്രിക്‌സ് ഷെര്‍പ്പയും ദക്ഷിണാഫ്രിക്ക : ശ്രീ. അനില്‍സുക്ലാല്‍, അംബാസിഡര്‍, ആക്റ്റിംഗ് ബ്രിക്‌സ് ഷെര്‍പ്പാ ഡെപ്യൂട്ടീ ഡയറക്ടര്‍ജനറല്‍ബ്രസീല്‍: ശ്രീ. തോവാര്‍ദ സില്‍വ ന്യൂണ്‍സ്, ഇന്ത്യയിലെ ബ്രസീലിയന്‍സ്ഥാനപതി റഷ്യ : ശ്രീ. ഡോ. യെവ്ഗനി ബാഴാനോ, ഡിപ്ലോമാറ്റിക് അക്കാദമിക് അദ്ധ്യക്ഷന്‍ 3 ബ്രിക്‌സിന്റ കസ്റ്റംസ് സഹകരണ സമിതിയില്‍നിയന്ത്രണങ്ങള്‍കൊണ്ടുവരുന്നതിനുള്ള ധാരണാപത്രം ഇന്ത്യ : ശ്രീ. നജീബ് ഷാ, ചെയര്‍മാന്‍കേന്ദ്ര എക്‌സൈസ് കസ്റ്റംസ് ബോര്‍ഡ് ചൈന : ശ്രീ. യു ഗ്വാങ്ഷൗ, ചൈനയുടെ കസ്റ്റംസ് പൊതുഭരണ മേധാവിയും മന്ത്രിയും ദക്ഷിണാഫ്രിക്ക : നയതന്ത്ര പ്രതിനിധി ശ്രീ. അരുണ്‍സൂക്ക്‌ലാല്‍, ഡെപ്യൂട്ടി ഡയറക്ടര്‍ജനറല്‍ബ്രസീല്‍: ശ്രീ. റൊണാള്‍ഡോ ലാസറോ മെഡീന, ധനകാര്യ മന്ത്രാലയത്തിലെ കസ്റ്റംസും അന്താരാഷ്ട്ര ബന്ധങ്ങളും റഷ്യ : ശ്രീ. വ്‌ളാദ്മീര്‍ഇവാനോവിച്ച്, റഷ്യന്‍ഫെഡറേഷന്റെ ഫെഡറല്‍കസ്റ്റംസ് സര്‍വ്വീസ് മേധാവി.